
Smije li musliman kazati: “Ja sam vjernik, ako Bog da”?


* 
* 
* 
* 
* 
* 
* 

 
Smije li musliman kazati: “Ja sam vjernik, ako Bog da”?

Ovo pitanje izuzimanja u imanu ulazi u domen pitanja oko kojih postoje podugačke rasprave među učenjacima. Ispravan stav nalazimo u obrazloženju značenja riječi “mu’min”. Ako ova riječ podrazumijeva osnovu imana, u značenju islama bez kojeg se postaje nevjernikom, onda izuzimanje nije dozvoljeno. Razlog jeste to što se tada podrazumijeva sumnja u osnovu vjerovanja, što nije dozvoljeno. Musliman mora biti siguran u svoj ***[iman](https://pitajucene.com/search/iman/questions/ "Pretraži pitanja o Imanu")*** u ovome značenju, što podrazumijeva da mora reći: “Ja sam mu’min bez izuzimanja i rezerve”. Međutim, ako se misli na potpunost imana i na visoki stepen koji je iznad stepena islama, onda treba kazati “ako Bog da”. Razlog jeste to što se u protivnom čovjek hvali, što šerijat zabranjuje, kao što Allah, dž. š., kaže: “Zato se ne hvališite…” (En-Nedžm, 32)  

Ako se čovjek želi izjasniti o svojoj vjeri izrazom koji nije sporan, neka kaže: “Ja sam musliman. Tada nema potrebe ni za kakvim izuzimanjem, a Allah najbolje zna.”  

Muhammed Salih Munedždžid, *Odgovori o islamskom vjerovanju*, str. 110.


